Operačný systém Windows 10 možno už čoskoro dosiahne zaujímavý míľnik.
Najnovšiemu operačnému systému Windows 10 sa darí na trhu pomerne dobre. Nemalou mierou mu však pomáha skutočnosť, že sa ponúka ako bezplatná aktualizácia používateľom doterajších systémov Windows 7 aj Windows 8.1.
Podľa najnovších správ by už nemuselo byť ďaleko dosiahnutie hranice 100 miliónov inštalácií. Server WinBeta.org sa odvoláva na svoje interné zdroje, podľa ktorých bola dosiahnutá latka 81 miliónov inštalácií ešte na sklonku uplynulého týždňa. Podobné správy prináša aj Neowin.net.
Microsoft pôvodne oznámil, že za prvých 48 hodín od príchodu systému Windows 10 bolo dosiahnutých 14 miliónov inštalácií v globále. Po dlhšej odmlke potom spomenul koncom augusta dosiahnutie hranice 75 miliónov inštalácií.